Kolerautbruddet i Zimbabwe 2008–2009

Kolerautbruddet i Zimbabwe 2008–2009 er en pågående koleraepidemi i Zimbabwe som startet i august 2008. Epidemien feide igjennom landet og spredde seg til Botswana, Mosambik, Sør-Afrika og Zambia. Innen 12. januar 2009 var det meldt om 38 334 tilfeller, hvorav 1 937 dødsfall. Den zimbabwiske regjeringen erklærte unntakstilstand etter utbruddet, og etterspurte internasjonal bistand.

 Årsaker 
250px|thumb|left|Et åpent avløp i Kuwadzana-townshipen i Harare, 2004. I 2008 ble avløp som dette fylt med kloakk og avføring, som fløt over i nærliggende områder, da det urbane sanitæranlegget kollapset. Dette bidro til den raske spredningen av kolera.
Hovedårsaken til utbruddet er mangel på trygt vann i tettbebygde områder. Dette var grunnet i at vannforsyning, sanitæranlegg, og avfallshåndtering kollapset i byområdene. Ved siden av dette utgjorde begynnelsen av regnsesongen at avføring med kolerabakterier ble skylt med vannressursene, og at forurenset vann hurtig ble tilgjengelig. På grunn av mangel på rensningskjemikalier sluttet hovedstaden Harare å motta rørvann den 1. desember 2008. På dette tidspunktet hadde flere forsteder vært uten vannforsyning lenge. Den 4. desember 2008 uttalte Zimbabwes minister for utvikling av vann og infrastruktur at de kun hadde nok behandlingskjemikalier for tolv ukers forsyning. Skylden for at disse systemene har kollapset har hele veien blitt lagt på den pågående økonomiske krisen. Det har også blitt gjort forsøk på å skylde på kolonistyre, selv om Zimbabwe ble fullstendig uavhengig hele 28 år tidligere, i 1980. Mange husholdninger har heller ikke råd til nok brennstoff til å kunne koke alt vannet sitt.

Koleraepidemien i Zimbabwe har hatt en usedvanlig høy dødsrate. Ifølge Oxfam er dette «på grunn av det faktum at zimbabwere er betydelig svekket av hunger, hiv og aids».Oversatt av norsk Wikipedia for anledningen. Originalt sitat: «this is due to the fact Zimbabweans are seriously weakened by hunger, HIV and AIDS»

En sterkt medvirkende faktor til utbruddets store omfang er kollapsen i Zimbabwes offentlige helsesystem, som ble erklært en nasjonal krisesituasjon den 4. desember 2008. Ved slutten av november 2004 var tre av Zimbabwes fire store sykehus stengt, sammen med Zimbabwe Medical School, og det fjerde store sykehuset hadde kun to fungerende sykestuer og ingen operasjonsaler. Zimbabwiske sykehus som fortsatt var åpne i desember 2008 manglet medisiner og personell. På grunn av hyperinflasjonen var ikke sykehusene i stand til å kjøpe inn grunnleggende medisiner, og ressursene til selv internasjonalt etablerte legevakter var tøyd til grensen. Den pågående politiske og økonomiske krisen førte også til utvandring av doktorer og folk med medisinsk kunnskap. Noen ofre reiste til Botswana og andre naboland for behandling.

 Omfang 
350px|thumb|right|Spredningen av kolera i Zimbabwe: (topp) Antall tilfeller rapportert i de mest infisert områdene, og i restene av hver provins i Zimbabwe per 26. desember 2008. (bunn) Totalt antall rapporterte tilfeller. Siden totalen for mange distrikter ikke oppdateres daglig, kan det være første forekomst av et tilfelle representerer datoen tilfellet ble rapportert, ikke datoen for infisering. Informasjonskilder: United Nations Office for the Coordination of Humanitarian Affairs og Røde Kors.
Utbruddet begynte i Chitungwiza den 27. august 2008, og det første tilfellet i Harare ble rapportert fire dager senere. Neste distrikt som rapporterte kolera var Kariba den 21. september 2008, også kom Makonde etter den 3. oktober 2008. Deretter spredde sykdommen seg til alle Zimbabwes ti provinser.

Antall koleratilfeller rapportert av UNOCHA eskalerte fra 30 den 1. september 2008 til 15 572 den 10. desember samme år. Flere instanser mente at de rapporterte tallene på smittetilfeller antakeligvis undervurderte omfanget av utbruddet, siden mange mennesker lite sannsynlig hadde nådd klinikkene eller behandling hvor numrene ble oppskrevet. Leder for det britiske departementet for internasjonal utvikling i Harare sa:

Den 4. desember erklærte den zimbabwiske regjeringen utbruddet som en nasjonal krisesituasjon, og i slutten av 2008 var det meldt om 30 938 tilfeller, hvorav 1 551 dødsfall.

 Referanser 

 Eksterne lenker 


Kategori:Zimbabwes historie
Kategori:Naturkatastrofer
Kategori:Hendelser i 2008
Kategori:Hendelser i 2009
Kategori:Epidemier